7. melléklet
[bookmark: _GoBack]Felmondó nyilatkozat

Alulírott Budapest Főváros Önkormányzata (1052 Budapest Városház utca 9-11;, adószám: 15735636-2-41; törzskönyvi azonosítószám: 735638; statisztikai számjel: 15735636-8411-321-01 képviseli: Tarlós István főpolgármester) mint Támogató, és Budapest II kerület, Hűvösvölgyi út 87 szám alatti Lakóház, tulajdonos: Takács Viktor Tibor, (született: Budapest, 1965. július 11., anyja neve: Vozár Erzsébet, lakcíme: 1021 Budapest, Hűvösvölgyi út 87., személyi szám: 1-6506116537, adóazonosító jel: 8359551316) mint Támogatott között Budapest Főváros Közgyűlésének 1554/2014. (XII.3.) Főv. Kgy. határozata alapján a 2014. évi Műemléki Keret  pályázatán megítélt támogatás tárgyában 2015. március 11. napján Megállapodás jött létre (FPH059/336-2/2015 iktatószám), amelyet Felek  2016. május 18. napján módosítottak (FPH059/273-5/2016 iktatószám). 

1. A Megállapodás 17. pontja szerint „Támogatottnak a felújítási munkák megkezdésének és befejezésének időpontját írásban kell bejelentenie a Támogató részére.” Támogatott a munkák megkezdésének bejelentését 2015. július 8. napján megtette, melyről jegyzőkönyv készült (iktatószáma: FPH059/336-5/2015).

2. A Megállapodás 6. pontja rögzíti a munkák elvégzésének határidejét, melyet a Megállapodás módosításának értelmében a felek 2016. július 31. napjaként határoztak meg.

3. A munkálatok elvégzésének határideje a Megállapodás 6. pontja alapján lejárt, azonban Támogatott a Megállapodás 17. pontjában vállalt bejelentési kötelezettségének a 2016. augusztus 17. napján kelt felszólító levél alapján sem tett eleget.

4. A Megállapodás 20. pontja kimondja: „E szerződésnek az együttműködési, tájékoztatási, értesítési, ellenőrzés-tűrési és elszámolási kötelezettségeire vonatkozó rendelkezéseinek (4., 5., 6., 14., 15., 16., 17., 19. és 22. pont) Támogatott által történő megszegése esetén Támogató jogosult a szerződést azonnali hatállyal felmondani.”

5. Fentiek alapján Támogató a Megállapodást annak 20. pontja alapján az együttműködési, tájékoztatási, értesítési, ellenőrzés-tűrési és elszámolási kötelezettségek megszegése és a 17. pontban foglalt felújítási munkák befejezésének írásbeli bejelentésének elmulasztása miatt jelen nyilatkozattal azonnali hatállya felmondja.   

Támogató

Budapest Főváros Önkormányzata
képviseletében a főpolgármester 

Városfejlesztési főpolgármester-helyettes

Budapest, 2016.  ……………………….

Főjegyző megbízásából: 
Budapest, 2016.  …………………………

aljegyző
Budapest Főváros Főpolgármesteri Hivatal
